KLAIPĖDOS RAJONO SAVIVALDYBĖS TARYBA

SPRENDIMAS
DĖL KLAIPĖDOS RAJONO SAVIVALDYBĖS
TARYBOS 2023 M. GEGUŽĖS 4 D. SPRENDIMO nR. T11-128 „DĖL
savivaldybės biudžeto sudarymo IR VYKDYMO ORGANIZAVIMO,
asignavimų administravimo IR ATSKAITOMYBĖS tvarkos
aprašo patvirtinimo“ PAKEITIMO

2024 m. vasario 29 d. Nr. T11-77

Gargždai

Klaipėdos rajono savivaldybės taryba, vadovaudamasi Lietuvos Respublikos vietos savivaldos įstatymo 15 straipsnio 4 dalimi, Lietuvos Respublikos biudžeto sandaros įstatymo 6 straipsnio 1 punktu, 26 straipsnio 4 dalies 2 punktu, n u s p r e n d ž i a:

1. Pakeisti Klaipėdos rajono savivaldybės biudžeto sudarymo ir vykdymo organizavimo, asignavimų administravimo ir atskaitomybės tvarkos aprašo, patvirtinto Klaipėdos rajono savivaldybės tarybos 2023 m. gegužės 4 d. sprendimu Nr. T11-128 „Dėl savivaldybės biudžeto sudarymo ir vykdymo organizavimo, asignavimų administravimo ir atskaitomybės tvarkos aprašo patvirtinimo“:

1.1. Pakeisti 15.3. papunktį ir išdėstyti jį taip:

„15.3. bendra asignavimų suma ir jų paskirstymas pagal asignavimų valdytojus, programas, valstybės funkcijas ir finansavimo šaltinius;“

1.2. Laikyti negaliojančiu 21.8. papunktį.

1.3. Pakeisti 22 punktą ir išdėstyti jį taip:

„22. Asignavimų valdytojai prašymus per dokumentų valdymo sistemą dėl bendrų biudžeto asignavimų didinimo arba mažinimo pateikia iki einamo mėnesio 5 dienos. Prašymuose turi būti nurodyta programa, finansavimo kodas biudžete, valstybės funkcinės ir ekonominės klasifikacijos kodai, lėšų šaltinis, pakeitimo priežastys ir kam numatoma lėšas panaudoti, pateikti išsamūs paaiškinimai ir skaičiavimai. Prašymo forma tvirtinama Mero potvarkiu.“

1.4. Pakeisti 25 punktą ir išdėstyti jį taip:

„25. Asignavimų valdytojai prašymus dėl ketvirtinio biudžeto asignavimų paskirstymo, asignavimų paskirstymo pagal valstybės funkcijas, ekonominę klasifikaciją, nekeičiant bendrų biudžeto asignavimų, pakeitimo pateikia ne dažniau kaip vieną kartą per mėnesį iki einamo mėnesio 25 dienos, o metų pabaigoje, ne vėliau kaip likus 10 dienų iki ketvirčio pabaigos Biudžeto ir ekonomikos skyriui per biudžeto apskaitos informacinę sistemą. Prašymuose turi būti nurodyta programa, finansavimo kodas biudžete, valstybės funkcinės ir ekonominės klasifikacijos kodai, lėšų šaltinis, pakeitimo priežastys. Asignavimus darbo užmokesčiui asignavimų valdytojai gali didinti tik iš sutaupytų asignavimų ir tik tais atvejais, jeigu toks padidinimas nelemia papildomo asignavimų poreikio kitais biudžetiniais metais.“

1.5. Pakeisti 26 punktą ir išdėstyti jį taip:

„26. Biudžeto ir ekonomikos skyriaus atsakingas darbuotojas biudžeto apskaitos informacinėje sistemoje patikrina asignavimų valdytojų pateiktų prašymų dėl ketvirtinio biudžeto asignavimų paskirstymo, asignavimų paskirstymo pagal valstybės funkcijas, ekonominę klasifikaciją, nekeičiant bendrų biudžeto asignavimų, pakeitimo teisingumą ir juos patvirtina.“

2. Sprendimą skelbti Teisės aktų registre ir Savivaldybės interneto svetainėje.

Savivaldybės meras	Bronius Markauskas